امریکا قوشمه ایالتلری تشقی ایشلر وزیرلیگی افغانستانده فعالیت یوروتگن داعش خراسان ییتکچیسی شهاب المهاجر اوله راق اتلگن ثناء لله غفاری و 26 آگستده کابل حامد کرزی خلق ارا قونلغه سیده گی هجوملردن مسؤل توتیلگنلرگه قره ته معلومات بیرگنلرگه 10 میلیون دالر مکافات تعیین قیلیندی.
امریکا قوشمه ایالتلری باشقرووی تامانیدن 2015 ییلی گلوبال خاص ترور تشکیلاتی رویخطی گه کیریتیلگن داعش خراسان تشکیلاتی نینگ ییتکچیسی نی قیدیرووگه باشله دی.
امریکا قوشمه ایالتلری تشقی ایشلر وزیرلیگی تامانیدن موضوع بوییچه بیانات بیریلدی.
بیاناتده "تشقی ایشلر وزیرلیگی نینگ دیپلوماتیک خوفسیزلیک سرویسی تامانیدن آلیب باریلگن عدالت اوچون مکافات دستوری، شهاب المهاجر دیب اتلگن داعش نینگ ییتکچیسی ثناءلله غفاری نینگ کیم لیگینی ویا جایینی بیلدیرگن و 2021 ییلی 26 آستده کابل قونلغه سیده گی ترورچیلیک هجومیدن مسؤل تاپیلگنلرنینگ قیسی بیر اولکه ده قولگه آلینیشی ویا محکوم ایتیلیشی گه سبب بولگن هر معلومات اوچون 10 میلیون دالر مکافات بیره دی" دییلدی.
بیاناتده داعش نینگ اسکلیت کدری نینگ غفاری نی 2020 ییلی جون آییده داعش خراسان ترور تشکیلاتی نینگ ییتکچیسی ایتیب تعیین قیلگن لیگی افاده ایتیلدی.
غفاری نینگ افغانستانده گی بوتون داعش خراسان عملیاتلرینی تصدیقلش و بولر اوچون فند ریجه لشدن مسؤل ایکن لیگی معلوم قیلیندی.
مذکور بیاناتده "2021 ییلی 22 نوامبر تاریخیده تشقی ایشلر وزیرلیگی غفاری نی 13224 نمبر وزیرلیک قرارنامه سی بیلن مخصوص گلوبال ترورچی رویخطی گه کیریتیلدی" دییلدی.
امریکا قوشمه ایالتلری نینگ افغانستان نی ترک ایتیب چیقیش جریانی نینگ سونگگیده 26 آگستده کابل حامد کرزی خلق ارا قونلغه سی نینگ ایشیگیده ترورچیلیک هجومی عاقبتیده 13 ته امریکالیک حربی بیلن بیر قطارده 170 ته افغانستان وطنداشی حیاتینی یوقاتگندی.
شونده ی بولیب 18 ته امرکالیک حربی بیلن 150 دن آرتیق کیشی یره لنگن بو تروریستیک هجوم نینگ مسؤلیتینی داعش خراسان بوینی گه آلگندی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
